Πρόταση οδηγίας του Ευρωπαϊκού Κοινοβουλίου και του Συμβουλίου για τροποποίηση της οδηγίας 88/77/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά της εκπομπής αερίων και σωματιδιακών ρύπων από τους κινητήρες ντήζελ προοριζόμενους να τοποθετηθούν σε οχήματα (94/C 389/18) (Κείμενο που παρουσιάζει ενδιαφέρον για τον ΕΟΧ) COM(94) 559 τελικό - 94/312(COD)

(Υποβλήθηκε από την Επιτροπή στις 19 Δεκεμβρίου 1994)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη ίδρυσης της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Β της συνθήκης,

Εκτιμώντας:

ότι πρέπει να ληφθούν μέτρα στο πλαίσιο της εσωτερικής αγοράς 7 ότι η εσωτερική αγορά περιλαμβάνει ένα χώρο χωρίς εσωτερικά σύνορα, εντός του οποίου εξασφαλίζεται η ελεύθερη διακίνηση εμπορευμάτων, ατόμων, υπηρεσιών και κεφαλαίων 7

ότι στο πρώτο πρόγραμμα δράσης της Ευρωπαϊκής Κοινότητας για την προστασία του περιβάλλοντος (3), το οποίο εγκρίθηκε από το Συμβούλιο στις 22 Νοεμβρίου 1973, ζητείται να ληφθούν υπόψη οι πλέον πρόσφατες επιστημονικές πρόοδοι για την καταπολέμηση της ατμοσφαιρικής ρύπανσης που προκαλείται από τους αέριους ρύπους που εκπέμπουν τα οχήματα με κινητήρα και να τροποποιηθούν αναλόγως οι προηγουμένως εκδοθείσες οδηγίες 7 ότι το πέμπτο πρόγραμμα δράσης, το οποίο έχει εγκριθεί ως προς τη γενική προσέγγισή του, από το Συμβούλιο στο ψήφισμα της 1ης Φεβρουαρίου 1993 (4), προβλέπει ότι πρέπει να καταβληθούν πρόσθετες προσπάθειες για να μειωθεί αισθητά το ισχύον επίπεδο αέριων ρύπων από οχήματα με κινητήρα 7

ότι ο στόχος μείωσης του επιπέδου εκπομπών ρύπων από τα μηχανοκίνητα οχήματα και η καθιέρωση και η λειτουργία της εσωτερικής αγοράς οχημάτων δεν μπορεί να επιτευχθεί επαρκώς από κάθε κράτος μέλος μεμονωμένα και, επομένως, μπορεί να επιτευχθεί με καλύτερο τρόπο με την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά της ατμοσφαιρικής ρύπανσης που προκαλείται από οχήματα με κινητήρα 7

ότι έχει αναγνωρισθεί ότι η εξέλιξη των μεταφορών στην Κοινότητα συνεπάγεται σημαντικές αρνητικές επιπτώσεις για το περιβάλλον 7 ότι ορισμένες επίσημες εκτιμήσεις σχετικά με την αύξηση της πυκνότητας κυκλοφορίας αποδείχθηκαν ότι είναι μικρότερες από τα πραγματικά στοιχεία 7 ότι για το λόγο αυτό πρέπει να καθορισθούν αυστηρότερα πρότυπα εκπομπών για όλα τα οχήματα με κινητήρα 7

ότι η οδηγία 88/77/ΕΟΚ του Συμβουλίου (5), όπως τροποποιήθηκε τελευταία από την οδηγία 91/542/ΕΟΚ (6), ορίζει οριακές τιμές για τις εκπομπές μονοξειδίου του άνθρακα, άκαυστων υδρογονανθράκων και οξειδίων του αζώτου των πετρελαιοκινητήρων που χρησιμοποιούνται στα μηχανοκίνητα οχήματα με βάση μια διαδικασία δοκιμής αντιπροσωπευτική των ευρωπαϊκών συνθηκών οδήγησης των εν λόγω οχημάτων 7 ότι η οδηγία 91/542/ΕΟΚ προβλέπει δύο στάδια, το πρώτο από τα οποία (1992/93) συμπίπτει με τις ημερομηνίες εφαρμογής των νέων ευρωπαϊκών προτύπων για τις εκπομπές των επιβατικών αυτοκινήτων 7 ότι το δεύτερο στάδιο (1995/96) θέτει έναν πλέον μακροπρόθεσμο προσανατολισμό για την ευρωπαϊκή αυτοκινητοβιομηχανία καθορίζοντας οριακές τιμές βασισμένες στις αναμενόμενες εξελίξεις των ακόμη αναπτυσσόμενων τεχνολογιών, παρέχοντας ταυτόχρονα χρόνο στη βιομηχανία προκειμένου να τελειοποιήσει τις τεχνολογίες αυτές 7

ότι, βάσει του άρθρου 5 παράγραφος 2 της οδηγίας 91/542/ΕΟΚ, έχει ζητηθεί από την Επιτροπή να προβαίνει σε απολογισμό στο Συμβούλιο, πριν από τα τέλη του 1993, όσον αφορά τις προόδους που έχουν επιτελεσθεί για τις διαθέσιμες τεχνικές ελέγχου των ρυπογόνων εκπομπών των κινητήρων ντήζελ, και ιδιαίτερα εκείνων με ισχύ κατώτερη των 85 kW 7 ότι στον απολογισμό αυτό πρέπει επίσης να καλύπτονται οι νέες στατιστικές μέθοδοι παρακολούθησης της συμμόρφωσης των αναπροσαρμογών στην παραγωγή των οχημάτων αυτών 7 ότι, με βάση τον απολογισμό αυτό, έχει ζητηθεί από την Επιτροπή, εφόσον χρειαζόταν, να υποβάλει πρόταση στο Συμβούλιο για την προς τα άνω αναθεώρηση των οριακών τιμών που αφορούν τις εκπομπές αιωρούμενων 7

ότι οι διαβουλεύσεις με τους εμπειρογνώμονες απέδειξαν ότι είναι εφικτό να θεσπιστούν νέες διατάξεις για τη συμμόρφωση της παραγωγής 7

ότι, εξάλλου, η φιλόδοξη οριακή τιμή για τις εκπομπές αιωρούμενων που ορίζεται στην οδηγία 91/542/ΕΟΚ για το δεύτερο στάδιο δεν μπορεί, με την προς το παρόν διαθέσιμη τεχνολογία, να επιτευχθεί από τους περισσότερους μικρούς κινητήρες ντήζελ ισχύος κατώτερης των 85 kW έως το 1995 7 ότι μπορεί, ωστόσο, να επιτευχθεί σημαντική μείωση των εκπομπών αιωρουμένων από τον Οκτώβριο του 1995 για τα οχήματα αυτά 7 ότι για τους μικρούς κινητήρες με όγκο διαδρομής του εμβόλου στον κύλινδρο κάτω των 0,7 dm³ και με ταχύτητα ονομαστικής ισχύος υψηλότερη των 3 000 ΣΑΛ, πρέπει να καθιερωθεί η οριακή τιμή για τις εκπομπές αιωρουμένων που ορίζει η οδηγία 91/542/ΕΟΚ από το 1999 7 ότι αυτό το πρόσθετο χρονικό διάστημα επιτρέπει στη βιομηχανία να προβεί στις αναγκαίες αλλαγές προκειμένου να συμμορφωθεί προς αυτήν την αποδεκτή οριακή τιμή 7

ότι, για να ενθαρρυνθεί η έγκαιρη καθιέρωση των χαμηλότερων προτύπων εκπομπών αιωρουμένων για τους κινητήρες ντήζελ ισχύος κατώτερης των 85 kW, πρέπει να δοθεί η δυνατότητα στα κράτη μέλη να ενθαρρύνουν, μέσω φορολογικών κινήτρων, την καθιέρωση των οχημάτων εκείνων τα οποία πληρούν τις απαιτήσεις που έχουν υιοθετηθεί σε κοινοτική κλίμακα 7 ότι τα εν λόγω φορολογικά κίνητρα πρέπει να συμφωνούν προς τις διατάξεις της συνθήκης και να πληρούν ορισμένες προϋποθέσεις προς αποφυγή στρεβλώσεων στην εσωτερική αγορά 7 ότι οι διατάξεις της παρούσας οδηγίας δεν θίγουν το δικαίωμα των κρατών μελών να συμπεριλάβουν τις εκπομπές ρύπων και άλλων ουσιών, στη βάση υπολογισμού των φόρων κυκλοφορίας των οχημάτων με κινητήρα 7

ότι η απαίτηση της παρούσας οδηγίας για την εκ των προτέρων κοινοποίηση δεν θίγει τις απαιτήσεις κοινοποίησης που προβλέπονται από άλλες διατάξεις της κοινοτικής νομοθεσίας, και ιδίως το άρθρο 93 παράγραφος 3 της συνθήκης,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα Ι της οδηγίας 70/220/ΕΟΚ τροποποιείται σύμφωνα με το παράρτημα της παρούσας οδηγίας.

Άρθρο 2

Με την επιφύλαξη του άρθρου 3 της οδηγίας 91/542/ΕΟΚ, τα κράτη μέλη μπορούν να προβλέπουν την παροχή φορολογικών κινήτρων όσον αφορά τις εκπομπές αιωρουμένων των μικρών κινητήρων ντήζελ που προορίζονται για οχήματα, όπως ορίζεται στο παράρτημα της παρούσας οδηγίας. Τα εν λόγω κίνητρα συνάδουν προς τις διατάξεις της συνθήκης και πληρούν τους ακόλουθους όρους:

- εφαρμόζονται για όλους τους νέους κινητήρες, οι οποίοι προορίζονται για οχήματα που διατίθενται προς πώληση στην αγορά κράτους μέλους και πληρούν εκ των προτέρων την οριακή τιμή των 0,15 g/kWh,

- παύουν να ισχύουν στις 30 Σεπτεμβρίου 2000, η ημερομηνία για την υποχρεωτική εφαρμογή των οριακών τιμών αιωρουμένων που καθορίζονται στο παράρτημα της παρούσας οδηγίας για τους εν λόγω κινητήρες,

- για κάθε τύπο κινητήρα, τα κίνητρα αντιπροσωπεύουν ποσό χαμηλότερο του πρόσθετου κόστους, των τεχνικών λύσεων που υιοθετούνται για να εξασφαλισθεί η συμμόρφωση προς τις καθορισθείσες τιμές και της τοποθέτησης στο όχημα.

Η Επιτροπή ενημερώνεται εγκαίρως ως προς τα σχέδια καθιέρωσης ή μεταβολής των φορολογικών κινήτρων που αναφέρονται στο πρώτο εδάφιο ούτως ώστε να μπορεί να υποβάλει τις παρατηρήσεις της.

Άρθρο 3

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία πριν την 1η Οκτωβρίου 1995. Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, αυτές πρέπει να περιέχουν παραπομπή στην παρούσα οδηγία ή να συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στο πεδίο που καλύπτεται από την παρούσα οδηγία.

Άρθρο 4

Η παρούσα οδηγία αρχίζει να ισχύει την εικοστή ημέρα από την δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 5

Η παρούσα οδηγία απευθύνεται στα κράτη μέλη.

(1) ΕΕ αριθ. C 56 της 26. 2. 1993, σ. 34.

(2) ΕΕ αριθ. C 201 της 26. 7. 1993, σ. 9.

(3) ΕΕ αριθ. C 112 της 20. 12. 1973, σ. 1.

(4) ΕΕ αριθ. C 138 της 17. 5. 1993, σ. 1.

(5) ΕΕ αριθ. L 36 της 9. 2. 1988, σ. 33.

(6) ΕΕ αριθ. L 295 της 25. 10. 1991, σ. 1.

ΠΑΡΑΡΤΗΜΑ

Τροποποίηση των παραρτημάτων της οδηγίας 88/77/ΕΟΚ σύμφωνα με την οδηγία 91/542/ΕΟΚ

ΠΑΡΑΡΤΗΜΑ I

Σημείο 6.2.1: στην τελευταία γραμμή του πίνακα [Β (1. 10. 1995)], τελευταία στήλη [μάζα αιωρουμένων (PT) g/kWh], στο ψηφίο «0,15» προστίθεται η ακόλουθη υποσημείωση (**)

«(**) Μέχρι τις 30 Σεπτεμβρίου 1999 η τιμή που ισχύει για τις εκπομπές αιωρουμένων των κινητήρων με όγκο διαδρομής του εμβόλου στον κύλινδρο κάτω των 0,7 dm³ και με ταχύτητα ονομαστικής ισχύος άνω των 3 000 ΣΑΛ, είναι 0,25 g/kWh.»

Σημείο 8.3.1.1: στην τελευταία γραμμή του πίνακα [(Β 1. 10. 1995)], τελευταία στήλη [μάζα αιωρουμένων (PT) g/kWh], στο ψηφίο «0,15» προστίθεται η ακόλουθη υποσημείωση:

«(**) Μέχρι τις 30 Σεπτεμβρίου 1999 η τιμή που ισχύει για τις εκπομπές αιωρουμένων των κινητήρων με όγκο διαδρομής του εμβόλου στον κύλινδρο κάτων των 0,7 dm³ και με ταχύτητα ονομαστικής ισχύος άνω των 3 000 ΣΑΛ, είναι 0,25 g/kWh.»

Το σημείο 8 διαμορφώνεται ως εξής:

«8. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ

8.1. Πρέπει να ληφθούν μέτρα εξασφάλισης της συμμόρφωσης της παραγωγής σύμφωνα με τις διατάξεις του άρθρου 10 της οδηγίας 70/156/ΕΟΚ. Η συμμόρφωση της παραγωγής ελέγχεται με βάση την περιγραφή του πιστοποιητικού έγκρισης τύπου που ορίζεται στο παράρτημα VIII της παρούσας οδηγίας.

Εφόσον οι αρχές δεν μείνουν ικανοποιημένες από την διαδικασία ελέγχου του κατασκευαστή, τότε εφαρμόζονται τα τμήματα 2.4.2 και 2.4.3 του παραρτήματος Χ της οδηγίας 70/156/ΕΟΚ.

8.1.1. Εφόσον πρόκειται να μετρηθούν οι εκπομπές ρύπων και η έγκριση τύπου ενός κινητήρα περιλαμβάνει μία ή περισσότερες επεκτάσεις, οι δοκιμές θα πραγματοποιηθούν στον(στους) κινητήρα(ες) που περιγράφονται στο φάκελο πληροφοριών της σχετικής επέκτασης.

8.1.1.1. Συμμόρφωση του κινητήρα στη δοκιμή εκπομπών ρύπων.

Όταν ο κατασκευαστής προσκομίσει στις αρμόδιες, αρχές τους επιλεγέντες κινητήρες, δεν προβαίνει πλέον σε καμία προσαρμογή τους.

8.1.1.1.1. Λαμβάνονται τυχαία τρεις κινητήρες από την σειρά και υποβάλλονται στη δοκιμή που αναφέρεται στο σημείο 6.2. Οι οριακές τιμές δίδονται στο σημείο 6.2.1 του παρόντος παραρτήματος.

8.1.1.1.2. Εφόσον οι αρχές μείνουν ικανοποιημένες από την τυπική παρέκκλιση της παραγωγής που δίδεται από τον κατασκευαστή, σύμφωνα με το παράρτημα Χ της οδηγίας 70/156/ΕΟΚ όπως τροποποιήθηκε από την οδηγία 92/53/ΕΟΚ, καθόσον αυτή ισχύει για τα μηχανοκίνητα οχήματα και τα ρυμουλκούμενά τους, οι δοκιμές πραγματοποιούνται σύμφωνα με το προσάρτημα 1 του παρόντος παραρτήματος.

Εφόσον οι αρμόδιες αρχές δεν μείνουν ικανοποιημένες από την τυπική παρέκκλιση της παραγωγής που δίδει ο κατασκευαστής σύμφωνα με το παράρτημα Χ της οδηγίας 70/156/ΕΟΚ όπως τροποποιήθηκε από την οδηγία 92/53/ΕΟΚ, καθόσον αυτή ισχύει για τα μηχανοκίνητα οχήματα και τα ρυμουλούμενά τους, οι δοκιμές πραγματοποιούνται σύμφωνα με το προσάρτημα 2 του παρόντος παραρτήματος.

Κατ' αίτηση του κατασκευαστή, η δοκιμή μπορεί να πραγματοποιηθεί σύμφωνα με το προσάρτημα 3 του παρόντος παραρτήματος.

8.1.1.1.3. Η συμμόρφωση ή μη συμμόρφωση της παραγωγής μιας σειράς κρίνεται βάσει δοκιμής των κινητήρων με δειγματοληψία, εφόσον ληφθεί απόφαση επιτυχίας για όλους τους ρύπους ή απόφαση αστοχίας για έναν ρύπο, σύμφωνα με τα κριτήρια δοκιμής που ισχύουν στο αντίστοιχο προσάρτημα.

Όταν ληφθεί απόφαση επιτυχίας για έναν ρύπο, η απόφαση αυτή δεν μεταβάλλεται από καμία πρόσθετη δοκιμή που πραγματοποιείται για να ληφθεί απόφαση σχετικά με άλλους ρύπους.

Εάν δεν ληφθεί απόφαση επιτυχίας για όλους τους ρύπους και εάν δεν ληφθεί απόφαση αστοχίας για έναν ρύπο, η δοκιμή πραγματοποιείται σε άλλον κινητήρα (βλ. εικόνα Ι.7).

Οιαδήποτε στιγμή, ο κατασκευαστής μπορεί να επιλέξει τη λήξη της δοκιμής εφόσον δεν καταστεί δυνατόν να ληφθεί απόφαση: τότε καταχωρείται ότι υπήρξε απόφαση αστοχίας.

Εικόνα Ι.7.

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

8.1.1.2. Οι δοκιμές πραγματοποιούνται σε νεοκατασκευασθέντες κινητήρες.

8.1.1.2.1. Ωστόσο, κατ' αίτηση του κατασκευαστή, οι δοκιμές πραγματοποιούνται σε κινητήρες οι οποίοι έχουν λειτουργήσει επί 100 ώρες κατ' ανώτατο όριο.

Στην περίπτωση αυτή, η διαδικασία λειτουργίας διεκπεραιώνεται από τον κατασκευαστή, ο οποίος είναι υποχρεωμένος να μην προβεί σε προσαρμογές των κινητήρων αυτών.

8.1.1.2.2. Όταν ο κατασκευαστής ζητεί τη διεξαγωγή διαδικασίας λειτουργίας x ώρες, όπου x &λε;/100/ώρες η διαδικασία διεξάγεται σε:

- όλους τους κινητήρες που είναι υπό δοκιμή, ή

- τον πρώτο υπό δοκιμή κινητήρα, με προσδιορισμό ενός συντελεστή εξέλιξης ώς εξής:

- Οι εκπομπές ρύπων μετρώνται σε μηδέν και σε x ώρες στον πρώτο υπό δοκιμή κινητήρα.

- Ο συντελεστής εξέλιξης των εκπομπών μεταξύ μηδέν και x ωρών υπολογίζεται για κάθε ρύπο:

>NUM>Εκπομπές σε Χ ώρες >DEN>Εκπομπές σε μηδέν ώρες Το αποτέλεσμα μπορεί να είναι μικρότερο του 1.

- Οι επόμενοι υπό δοκιμή κινητήρες δεν υποβάλλονται σε διαδικασία λειτουργίας, οι "εκπομπές σε μηδέν ώρες" θα μεταβληθούν όμως από το συντελεστή εξέλιξης.

Στην περίπτωση αυτή, οι τιμές που λαμβάνονται είναι:

- οι τιμές σε x ώρες για τον πρώτο κινητήρα,

- οι τιμές σε μηδέν ώρα πολλαπλασιασμένη επί το συντελεστή εξέλιξης για τους υπόλοιπους κινητήρες.

8.1.1.2.3. Όλες οι δοκιμές μπορούν να διεξαχθούν με καύσιμα του εμπορίου. Ωστόσο, εφόσον το ζητήσει ο κατασκευαστής, μπορούν να χρησιμοποιηθούν τα καύσιμα αναφοράς που περιγράφονται στο παράρτημα IV.

Προσάρτημα 1

1. Το παρόν προσάρτημα περιγράφει τη διαδικασία που πρέπει να ακολουθείται για να ελεγχθεί η συμμόρφωση των απαιτήσεων παραγωγής για τη δοκιμή εκπομπών ρύπων όταν η τυπική απόκλιση της παραγωγής είναι ικανοποιητική.

2. Με ελάχιστο μέγεθος δείγματος τρία, η διαδικασία δειγματοληψίας καθορίζεται έτσι ώστε η πιθανότητα μιας παρτίδας να περάσει τη δοκιμή με 30 % ελαττωματικό ποσοστό είναι 0,90 (κίνδυνος παραγωγού = 10 %), ενώ η πιθανότητα μιας παρτίδας να γίνει δεκτή με ελαττωματικό ποσοστό 65 % είναι 0,1 (κίνδυνος καταναλωτή = 10 %).

3. Για καθένα από τους ρύπους που δίδονται στην παράγραφο 6.2.1 του παραρτήματος Ι, ακολουθείται η εξής διαδικασία (βλ. εικόνα Ι.7).

Έστω

L = ο φυσικός λογάριθμος της οριακής τιμής για το ρύπο

xi = ο φυσικός λογάριθμος για τη μέτρηση του i-οστού κινητήρα του δείγματος

s = εκτίμηση της τυπικής απόκλισης της παραγωγής (αφού ληφθεί ο φυσικός λογάριθμος των μετρήσεων) n = ο τρέχων αριθμός δείγματος.

4. Υπολογίσατε για το δείγμα, το στατιστικό μέγεθος δοκιμής που εκφράζει ποσοστικά το άθροισμα των τυπικών αποκλίσεων από το όριο και ορίζεται ως:

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

5. Τότε:

- Εάν το στατιστικό μέγεθος δοκιμής είναι μεγαλύτερο από τον αριθμό της απόφασης επιτυχίας για το μέγεθος δείγματος που δίδεται στον πίνακα Ι.1.5, λαμβάνεται απόφαση επιτυχίας για το ρύπο.

- Εάν το στατιστικό μέγεθος δοκιμής είναι μικρότερο από τον αριθμό απόφασης αστοχίας για το μέγεθος δείγματος που δίδεται στον πίνακα Ι.1.5, λαμβάνεται απόφαση αστοχίας για το ρύπο.

- Ειδάλλως, δοκιμάζεται άλλος κινητήρας σύμφωνα με την παράγραφο 8.1.1.1 του παραρτήματος Ι και η διαδικασία εφαρμόζεται στο δείγμα με ακόμη μία μονάδα.

>ΘΕΣΗ ΠΗΝΑΚΑ>

Προσάρτημα 2

1. Το παρόν προσάρτημα περιγράφει τη διαδικασία που ακολουθείται για να επαληθευθεί η συμμόρφωση των απαιτήσεων παραγωγής για τη δοκιμή τύπου Ι όταν τα αποδεικτικά στοιχεία του κατασκευαστή σχετικά με την τυπική απόκλιση παραγωγής είναι είτε μη ικανοποιητικά είτε δεν είναι διαθέσιμα.

2. Με ελάχιστο μέγεθος δείγματος τρία, η διαδικασία δειγματοληψίας καθορίζεται έτσι ώστε η πιθανότητα μιας παρτίδας να περάσει επιτυχώς τη δοκιμή με 30 % της παραγωγής ελαττωματική είναι 0,9 (κίνδυνος παραγωγού = 10 %), ενώ η πιθανότητα μιας παρτίδας να γίνει δεκτή με 65 % της παραγωγής ελαττωματική είναι 0,1 (κίνδυνος καταναλωτή = 10 %).

3. Οι μετρήσεις των ρύπων που δίδονται στο τμήμα 6.2.1 του παραρτήματος Ι θεωρούνται ότι έχουν κανονική λογαριθμική κατανομή και πρέπει κατ' αρχήν να μεταβληθούν λαμβάνοντας τους φυσικούς λογαρίθμους τους. Όπου m0 και m είναι το αντίστοιχο ελάχιστο και μέγιστο μέγεθος δείγματος (m0 = 3 και m = 32) και έστω n ο συνήθης αριθμός δείγματος.

4. Εάν οι φυσικοί λογάριθμοι των μετρήσεων στη σειρά είναι x1, x2, . . ., xi; και L είναι ο φυσικός λογάριθμος της οριακής τιμής για τον ρύπο, τότε ορίζεται:

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

5. Στον πίνακα Ι.2.5 παρατίθενται οι τιμές του αριθμού απόφασης επιτυχίας (Αn) και αστοχίας (Βn) ανά συνήθη αριθμό δείγματος. Το στατιστικό μέγεθος για τη δοκιμή είναι ο λόγος dn/Vn και πρέπει να χρησιμοποιείται για να προσδιορίζεται κατά πόσο η σειρά έχει περάσει ή αποτύχει στη δοκιμή ως εξής:

Για m0 &λε; n ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

6. Παρατηρήσεις

Η κάτωθι μαθηματική εξίσωση επανάληψης είναι χρήσιμη για τον υπολογισμό διαδοχικών τιμών του στατιστικού μεγέθους για τη δοκιμή:

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

>ΘΕΣΗ ΠΗΝΑΚΑ>

Προσάρτημα 3

1. Το παρόν προσάρτημα περιγράφει τη διαδικασία που πρέπει να ακολουθείται για να ελέγχεται, κατ' αίτηση του κατασκευαστή, η συμμόρφωση προς τις απαιτήσεις παραγωγής για τη δοκιμή των εκπομπών ρύπων.

2. Με ελάχιστο μέγεθος δείγματος 3, η διαδικασία δειγματοληψίας καθορίζεται έτσι ώστε η πιθανότητα μιας παρτίδας να περάσει επιτυχώς μία δοκιμή με 30 % ελαττωματικό ποσοστό είναι 0,90 (κίνδυνος παραγωγού = 10 %), ενώ η πιθανότητα μιας παρτίδας να γίνει δεκτή με 65 % ελαττωματικό ποσοστό είναι 0,1 (κίνδυνος καταναλωτή = 10 %).

3. Για καθένα από τους ρύπους που δίδονται στην παράγραφο 6.2.1 του παραρτήματος 1, χρησιμοποείται η ακόλουθη διαδικασία (βλ. εικόνα Ι.7).

Έστω

L = η οριακή τιμή για τον ρύπο,

xi = η τιμή μέτρησης για τον i-οστό κινητήρα του δείγματος,

n = ο συνήθης αριθμός δείγματος.

4. Υπολογίζεται για το δείγμα, το στατιστικό μέγεθος για τη δοκιμή που προσδιορίζει τον αριθμό των μη σύμφωνων κινητήρων, π.χ.: xi > L.

5. Τότε:

- Εάν το στατιστικό μέγεθος είναι μικρότερο ή ίσο προς τον αριθμό απόφασης επιτυχίας για το μέγεθος δείγματος που δίδεται στον πίνακα Ι.3.5., λαμβάνεται απόφαση επιτυχίας για τον ρύπο.

- Εάν το στατιστικό μέγεθος είναι μεγαλύτερο ή ίσο προς τον αριθμό απόφασης αστοχίας για το μέγεθος δείγματος που δίδεται στον πίνακα Ι.3.5., λαμβάνεται απόφαση αστοχίας για τον ρύπο.

- Ειδάλλως, δοκιμάζεται άλλος κινητήρας σύμφωνα με την παράγραφο 8.1.1.1 του παραρτήματος Ι και η διαδικασία εφαρμόζεται στο δείγμα με ακόμη μία μονάδα.

Στον πίνακα Ι.3.5. οι αριθμοί των αποφάσεων επιτυχίας και αστοχίας υπολογίζονται με το διεθνές πρότυπο ISO 8422:1991.

>ΘΕΣΗ ΠΗΝΑΚΑ>

»